Lietuvos ir Sent Kitso ir Nevio santykiai

Lietuvos ir Sent Kitso ir Nevio santykiai — dvišaliai tarptautiniai santykiai tarp Lietuvos bei Sent Kitso ir Nevio.

Diplomatiniai santykiai užmegzti 2012 m. rugsėjo 26 d.

Abi šalys yra Jungtinių Tautų narės.

2023 m. duomenimis, Lietuvoje Sent Kitso ir Nevio piliečių negyveno.

Santykių istorija 
Sent Kitsas ir Nevis savo nepriklausomybę paskelbė anksčiau nei tai padarė Lietuva – 1983 m. Nėra žinių apie dvišalius politinius kontaktus 1983-2009 m. laikotarpiu.

Dvišalius santykius su Sent Kitsu ir Neviu užmegzti 2009 m. liepos 22 d. - tai nutarė Lietuvos vyriausybė, tądien suteikusi įgaliojimus Lietuvos ambasadoriui Jungtinėse Tautose Daliui Čekuoliui pasirašyti Lietuvos ir Sent Kitso ir Nevio bendrą komunikatą dėl diplomatinių santykių užmezgimo, tačiau procesas užtruko iki 2012 m.

Diplomatiniai santykiai tarp dviejų valstybių užmegzti Jungtinių Tautų Generalinės Asamblėjos 67-osios sesijos paraštėse, 2012 m. rugsėjo 26 d., Lietuvos užsienio reikalų ministrui Audroniui Ažubaliui ir Sent Kitso ir Nevio ministrui pirmininkui Denziliui Levelinui Daglasui savo vyriausybių vardu Niujorke (JAV) pasirašius bendrą komunikatą, kuriuo užmezgami Lietuvos ir Sent Kitso ir Nevio diplomatiniai santykiai. Tai 162 pasaulio valstybė, su kuria Lietuva užmezgė diplomatinius santykius.

2013 m. rugsėjo 23 d. vizito Niujorke (JAV) metu Lietuvos užsienio reikalų ministras Linas Linkevičius susitiko su Sent Kitso ir Nevio užsienio reikalų ministru, pabrėždamas būtinybę plėsti dvišalius verslo ryšius, vystyti bendradarbiavimą energetikos srityje, ieškoti naujų galimybių bendradarbiauti tarptautiniuose forumuose. Lietuvos ministras taip pat prašė šių šalių paramos Lietuvos kandidatūrai rinkimuose į JT Saugumo Tarybos nenuolatines nares.

Ekonominiai santykiai 
2018 m. duomenimis, prekybos apyvarta tarp Lietuvos ir Sent Kitso ir Nevio siekė 184,6 tūkst. eurų, o importuotų produktų nebuvo.

Pilietiniai mainai

Ambasadorių sąrašas 
2023 m. duomenimis, nei Lietuva, nei Sent Kitsas ir Nevis nėra vienas kitam akreditavę savo ambasadorių.

Šaltiniai

Nuorodos 
Sent Kitsas ir Nevis | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Lietuvos diplomatiniai santykiai
Sent Kitsas ir Nevis